
Takst aw mooringer frasch 


Dat Romani as di sprake foon da Roma an da Sinti, 
biise uk bekand as “siigoinere” an onj Saterlonj siigoor 
as “hiise” 1 . Eefter hu waasenschapsmoons scholj huum 
siigoor foon more sprake snaake, ouerdat da stame hiilj 
iinglike dialakte snaake. Dat jeeft ouer e wral siiwat 6 
miljoone manschne da dat snaake, deerfoon 4,6 
miljoone onj Europa. 

Analyse foon dat Romani heet wised, dat dat famiilje as 
foon sprake onj Nord-Indien an Pakistan, as dat Hindi 
an foralem dat Punjabi. Dat wart walj betrachdied as en 
stark bewis am e geographisch jurtkamst foon da Roma 
tu bestimen, foralen ouerdat da liinuurde onj dat 
Romani dat molik maage, jare migrasjoon eefter dat 
weeste tu fiilien. En resant stuudium miinjt, dat dat Hii da roma jam ouer Europa ferbraaten onj dat 
Romani famiilje as foon dat Singalesisch. Xl1 - bit dat XIV - iirhunert. 



Da maaste roma heewe an jare sprake faasthiilen, ouers 
salten suner jii sprake tu liiren foon dat lonj weer ja 
ferbliiwen, ouerdat da maaste stame walj lunge iirnge 
unti siigoor iirhunerte bane datseelwie gebiit bliiwen. Jii 
sprake as foon jurtkamt indisch, ouers heet iraanische, 
armeenische, griichische an slaawische influse 
unergingen. Da stame da fare tuugen, leeten jare sprake 
nuch mor beinflusie. Da influse gunge maast foole fare 
as en grut tal liinuurde: sii snaake da roma foon e 
Balkan dialakte, da nuch ale fale foon dat Sanskriit 
bewoord heewe. Dat wus molik door jii stark bii-ing onj 
da slaawische sprake, ouers da roma tit e Karpaate, da 
aw e sid bai jare aine sprake bloot Tjiisch liirden, heewe 
dat maaste foon da fale fale leet. Deeram koone maning 
roma enouder ai ferstonje 

Ferbriidjing foon da roma ouer Europa. 


Jarst onj e leeste tide san da begand ma dat oofding 

apschriwen an standardisiiren foon dat Romani. Heerdoor schucht dat tit, dat da maaste dialakte tu more 
sprake iitkristalisiire wan. 


1 Ouers, as dat sprakuurd sait: En hiise besteelt sin harbarj ai”. 

Da ferschilie influse beraare uk di karnbestand foon e 
uurdschat, sii uner oudere da teeluurde. Deerbai fane 
ham aw e iinj sid indische iirfuurde (jek = 1, dui = 2, 
trin = 3, schtar = 4, pansch = 5, schob = 6, desch = 10, 
deschujek = 10+1, deschudui = 10+2, usw., bisch = 20, 
schel = 100), aw e ouer sid onjtliininge tit dat 
Griichische ( efta = 7, ochto = 8, enja = 9, trianda = 30, 
saranda = 40, penda = 50), tit dat Tiirkische ( doxan = 
90) an Ungaarische ( seria , izero = 1000). Tubai kaame 
ouers bai hu teeluurde alternatiiwe onjtliininge lit ouder 
sprake, sii as lit dat Sweedische ( enslo onjt staa for jek = 
1), dat Lettische ( letteri onjt staa for schtar = 4), dat 
Estnische ( kuus onjt staa for schob = 6, seize onjt staa 
for efta = 7), dat Rumeenische ( mija = 1000), dat 
Tschachische ( tisitsos = 1000) unti dat Tjtische 
(tausento = 1000). 

